Súradnice: 49°06′58″S 06°10′20″V﻿ / ﻿49,11611°S 6,17222°V﻿ / 49.11611; 6.17222

**Metz** (historicky a slov. **Mety** alebo **Méty**) je mesto v severovýchodnom Francúzsku, hlavné mesto regiónu Lotrinsko a departementu Moselle. Leží na sútoku riek Mosela a Seille.

Mesto je známe vďaka svojej gotickej katedrále sv. Štefana (fr. Cathédrale Saint-Étienne de Metz) z 13. a 14. storočia. Od roku 2010 je tu tiež otvorené kultúrne centrum a múzeum Centre Pompidou-Metz, pobočka známeho parížskeho Pompidouovho centra.

Dejiny
------

Katedrála sv. Štefana
Názov mesta je odvodený od mena galského kmeňa Mediomatrikov. Po dobytí Rimanmi sa Méty pod názvom *Divodorum Mediomatricorum* stalo jedným z predných miest Galie, s viac obyvateľmi než mala Lutetia (dnešný Paríž), bohatým vďaka exportu vína. 7. apríla 451 mesto vyplienili Atilove vojská.  

Na začiatku stredoveku boli Méty hlavným mestom kráľovstva Austrázia. Z mesta pochádza dynastia Arnulfovcov, alebo Karolovcov. Potom boli Méty dlhú dobu slobodnou mestskou republikou v rámci Rímsko-nemeckej ríše. Obyvateľstvo tohto veľmi blízko jazykovej hranice položeného mesta hovorilo francúzskym dialektom. Méty sa stali tiež sídlom biskupstva, čo malo za následok rychlý vzostup počtu náboženských stavieb. V neskorom stredoveku malo mesto okolo 30 000 obyvateľov a bol tak jedným z najväčších miest nemeckej ríše.  

V roku 1552 sa francúzsky kráľ Henrich II. stal suverénnym kniežaťom troch biskupských miest (*Trois-Évêchés*) Méty, Toul a Verdun. Vtedy sa Méty premenilo na posádkové mesto a získalo významné miesto v rámci francúzskeho kráľovstva.  

Počas prusko-francúzskej vojny bolo v roku 1870 mesto obliehané a po uzatvorení Frankfurtského mieru v roku 1871 pripojené k novo vzniknutému Nemeckému cisárstvu. Medzi rokmi 1871 a 1919 tak bolo hlavným mestom nemeckého Lotrinska. I po tomto pripojení mesto ďalej rástlo, najmä vďaka prílivu nemeckých prisťahovalcov. V priebehu niekoľko málo desaťročí sa tak v meste vytvorila nemeckojazyčná väčšina. Nápadne túto dobu pripomínajú kolosálne budovy v novorománskom a neogotickom štýle, ktoré boli postavené práve za doby nemeckej nadvlády.

Vývoj počtu obyvateľov
----------------------

*Počet obyvateľov*

Osobnosti mesta
---------------

* Adam-Philippe de Custine (\* 1740 – † 1793), generál
* Jean-François Pilâtre de Rozier (\* 1754 – † 1785), fyzik, prvý z letcov balónom
* François-Étienne Kellermann (\* 1770 – † 1835), generál
* Antoine Lasalle (\* 1775 – † 1809), generál
* Ambroise Thomas (\* 1811 – † 1893), hudobný skladateľ
* Paul Verlaine (\* 1844 – † 1896), básnik
* Gustave Kahn (\* 1859 – † 1936), básnik
* Gabriel Pierné (\* 1863 – † 1937), hudobný skladateľ
* Olivier Delaître (\* 1967), tenista

Partnerské mestá
----------------

* Spojené kráľovstvo  Gloucester, Spojené kráľovstvo
* Česko  Hradec Králové, Česko, 2001
* Čína  I-čchang, Čína, 1991
* USA  Kansas City, Missouri, Spojené štáty, 2003
* Izrael  Karmiel, Izrael, 1984
* Francúzsko  Saint-Denis, Francúzsko
* Nemecko  Trier, Nemecko, 1957

Referencie
----------

1. ↑   *Názvy geografických objektov z územia mimo SR, Historické exonymá* [online]. Úrad geodézie, kartografie a katastra Slovenskej republiky, [cit. 2020-06-17]. Dostupné online.
2. ↑   *Vojenská história*. Zväzok 11. [s.l.] : Ministerstvo obrany SR, Vojenský Historický Ústav, 2007. Dostupné online. S. 147.
3. ↑  RATKOŠ, Peter. *Pramene k dejinám Veľkej Moravy*. [s.l.] : Vydavateľstvo Slovenskej akadémie vied, 1964. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Metz**

Externé odkazy
--------------

oficiálna stránka mesta

Zdroj
-----

*Tento článok je čiastočný alebo úplný preklad článku Mety na českej Wikipédii.*